डीयू के सभी कॉलेजों में यूजी एडमिशन का शेड्यूल जारी, आवेदन में करेक्शन की लास्ट डेट 20 जुलाई
दिल्ली विश्वविद्यालय ने शैक्षणिक सत्र 2023-24 के लिए अपने सभी कॉलेजों के यूजी एडमिशन के लिए एलोकेशन-कम-एडमिशन शेड्यूल जारी कर दिया है। कॉमन सीट एलोकेशन सिस्टम (यूजी) के सेकंड फेज के तहत सीएसएएस पोर्टल पर अभी तक रजिस्ट्रेशन न करवाने वाले उम्मीदवारों को भी रजिस्ट्रेशन
दिल्ली विश्वविद्यालय ने अपने सभी कॉलेजों के यूजी एडमिशन के लिए एलोकेशन-कम-एडमिशन शेड्यूल जारी कर दिया है। कॉमन सीट एलोकेशन सिस्टम (यूजी) के सेकंड फेज के तहत सीएसएएस पोर्टल पर अभी तक रजिस्ट्रेशन न करवाने वाले उम्मीदवारों को भी रजिस्ट्रेशन का मौका मिलेगा। इसके लिए डीयू ने सोमवार 24 जुलाई तक दोनों फेज को खुला रखने का फैसला किया है।
दिल्ली विश्वविद्यालय ने सोमवार 17 जुलाई से कॉमन सीट अलॉटमेंट प्रोसेस (यूजी)- 2023 सीएसएएस (यूजी) के दूसरे फेज की शुरुआत की घोषणा कर दी है। जिन उम्मीदवारों ने यूजी एडमिशन के पहले फेज को पूरा कर लिया था, इस दूसरे फेज में उन्हें अपने पसंदीदा प्रोग्राम और कॉलेज चुनने के लिए ऑफिशियल वेबसाइट- ugadmission.uod.ac.in पर लॉग इन करना होगा।
सीएसएएस पोर्टल पर रजिस्ट्रेशन का फिर मौका
जिन उम्मीदवारों ने अभी तक सीएसएएस पोर्टल पर अपना रजिस्ट्रेशन नहीं कराया है, उन्हें भी रजिस्ट्रेशन का मौका दिया जा रहा है। डीयू ने दोनों फेज को सोमवार 24 जुलाई को शाम 04:59 बजे तक खुला रखने का फैसला लिया है। उम्मीदवारों द्वारा सबमिट की गई प्रायोरिटी गुरुवार 27 जुलाई को शाम 05:00 बजे तक निश्चित समय सीमा पर अपने आप लॉक हो जाएंगी।
करेक्शन विंडो ओपन
जिन उम्मीदवारों ने अपना पहला फेज पूरा कर लिया है और कुछ ऑप्शन में करेक्शन करना चाहते हैं, तो उनके लिए एक करेक्शन विंडो भी दी गई है। इसके लिए सिर्फ एक बार अपनी प्रोफाइल अपडेट करने की सुविधा मिलेगी।
जो ओबीसी (एनसीएल), ईडब्ल्यूएस, एससी, एसटी, अल्पसंख्यक और पीडब्ल्यूबीडी उम्मीदवार अपने अपडेटेड डॉक्यूमेंट्स/सर्टिफिकेट फिर से अपलोड करना चाहते हैं, वे इस करेक्शन विंडो के जरिये करेक्शन कर सकते हैं। यह करेक्शन विंडो गुरुवार, 20 जुलाई को शाम 04:59 बजे तक खुली रहेगी।